TOShKENT ShAHRIDAGI TURIN POLITEXNIKA UNIVERSITETINING TAShKILIY TUZILMASINI TASDIQLASh TO‘G‘RISIDA

O‘zbekiston Respublikasi Prezidentining “Toshkent shahrida Turin politexnika universitetining faoliyatini tashkil etish to‘g‘risida” 2009-yil 27-apreldagi PQ-1106-son qarorini bajarish yuzasidan Vazirlar Mahkamasi qaror qiladi:
 1. Toshkent shahridagi Turin politexnika universiteti (keyingi o‘rinlarda Universitet deb ataladi) boshqaruv xodimlarining cheklangan umumiy soni 24 nafar bo‘lgan tashkiliy tuzilmasi ilovaga muvofiq tasdiqlansin.
 2. Universitet rektoriga muassislar bilan kelishgan holda, zaruriyat bo‘lsa, boshqaruv xodimlarining tasdiqlangan umumiy soni doirasida Universitet tashkiliy tuzilmasiga o‘zgartirish kiritish huquqi berilsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari R.S.Qosimov va U.U.Rozukulov zimmasiga yuklansin.